《渡江有怀秣陵旧游八首再寄王长公 其八》
明代·胡应麟

柱下书堪著，壶中术已传。三花留野寺，一苇渡江天。

浪息沧溟外，尘消大漠前。何须片石上，辛苦勒燕然。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。